Suchinthana/ta-wikipedia huggingface dataset:
எஸ். பாலசுப்பிரமணியன்

எஸ் எஸ் பாலன் என அறியப்படும் எஸ். பாலசுப்ரமணியன் (S. Balasubramanyan, டிசம்பர் 28, 1936 - டிசம்பர் 19, 2014) திரைப்பட தயாரிப்பாளரும், இயக்குநரும், விகடன் குழுமத்தின் உரிமையாளரும் ஆவார்.

ஜெமினி ஸ்டுடியோஸ், விகடன் குழுமம் ஆகியவற்றின் நிறுவனர் எஸ். எஸ். வாசனின் மகனான இவர் சென்னையில் பிறந்தவர். லயோலா கல்லூரியில் படித்து இளங்கலைப் (பி.காம்) பட்டம் பெற்றார். விகடன் குழுமத்தில், 1956 ஆம் ஆண்டில் இணைந்த இவர் தந்தையின் மரணத்திற்கு பின் ஜெமினி, விகடன் குழுமத் தலைவராகப் பொறுப்பேற்றார்.

திரைப்படத் துறை பங்களிப்புகள்
தமிழ், இந்தி, தெலுங்கு உட்பட பல மொழிகளில் திரைப்படங்களைத் தயாரித்துள்ளார். சிரித்து வாழ வேண்டும், எல்லோரும் நல்லவரே போன்றவை இவர் இயக்கிய சில திரைப்படங்களாகும்.

பத்திரிகைத் துறை பங்களிப்புகள் 
1987ஆம் ஆண்டு ஆனந்த விகடனின் அட்டையில் வெளியான ஒரு நகைச்சுவைத் துணுக்கிற்காக, அன்றைய எம்.ஜி.ஆர் அரசு இவரைக் கைதுசெய்து சிறையில் அடைத்தது. தன்னைக் கைதுசெய்தது தவறு என வழக்கு தொடுத்து வெற்றிபெற்று, 1001 ரூபாய் அபராதத் தொகையையும் பெற்றார்.

குடும்பம்
இவருக்கு ஆறு பெண்களும், ஓர் ஆண் குழந்தையும் உள்ளனர். இவரின் மகன் பா. சீனிவாசன் தற்போது விகடன் குழுமத்தின் மேலாண் இயக்குநராக உள்ளார்.

மறைவு
19 டிசம்பர் 2014 அன்று சென்னையில் மாரடைப்பினால் காலமானார்.

மேற்கோள்கள் 

பத்திரிகையாளர்கள்
1936 பிறப்புகள்
2014 இறப்புகள்
சென்னை எழுத்தாளர்கள்
சோயுஸ் (செலுத்து வாகனம்)

சோயுஸ் (செலுத்து வாகனம்) (Soyuz, ரஷ்ய மொழி: Союз) 1960 களில் ரஷ்யாவால் தயாரிக்கப்பட்ட செலுத்து வாகனம் ஆகும். இது மீளப்பாவிக்க முடியாத செலுத்து வாகனம். சோவியத் ரஷ்யாவின் ஓ.கே.பி-1 (OKB-1) ன் மூலம் திட்டமிடப்பட்டு தயாரிக்கப்பட்டது. "சோயுஸ்" திட்டத்தின் ஒரு பகுதியாக சோயுஸ் செலுத்து வாகனம் முதலில் ஆளில்லாத செலுத்து வாகனமாக பயன்படுத்தப்பட்டது. பின்னர் முதல் 19 விண்வெளி வீரர்களை விண்வெளிக்கு ஏற்றிச் சென்றுள்ளது.

மேற்கோள்கள்

சோயூஸ் திட்டம்
சந்திரலேகா

சந்திரலேகா தலைப்பில் உள்ள கட்டுரைகள்:

திரைப்படங்கள் 
 சந்திரலேகா (1948 திரைப்படம்)
 சந்திரலேகா (1995 திரைப்படம்)
 சந்திரலேகா  (1997 மலையாளத் திரைப்படம்)
 சந்திரலேகா (நடனக்கலைஞர்)

மாந்தர் 
 சந்திரலேகா (நடனக்கலைஞர்)
 வி. எஸ். சந்திரலேகா இ. ஆ. ப. அதிகாரி, அரசியல்வாதி
பாகனூர்

பாகனூர் (Paganur) தமிழ்நாடு, திருச்சிராப்பள்ளி மாவட்டம், திருவரங்கம் வட்டம், மணிகண்டம் ஊராட்சி ஒன்றியத்தில் உள்ள ஒரு ஊராட்சி.

இதனை முன்பு பாவனூர் என்று அழைத்துள்ளார்கள். இந்த ஊராட்சி மூன்றுக்கு மேற்பட்ட கிராமங்களைக் கொண்டுள்ளது. தெற்கே மாத்தூரையையும் வடக்கே நவலூர் குட்டப்பட்டு ஊராட்சியையும் மேற்கே சத்திரப்பட்டி மற்றும் சன்னாசிப்பட்டி ஆகிய ஊர்களையும் எல்லைகளாகக் கொண்டுள்ளது.

ஊர்கள் 
மேலப்பாகனூர்
தெற்குப்பாகனூர்
வடக்குப்பாகனூர்
நடுப்பாகனூர்

மக்கள் தொகை 
2001இன் மக்கள்தொகை கணக்கெடுப்பின்படி பாகனூரில் 1,999 பேர் இருந்துள்ளனர்.972 ஆண்கள் மற்றும் 1027 பெண்கள் ஆவர். பாலின வீதம் 1057 ஆகும். படிப்பறிவு வீதம் 66.97 ஆகும்.

கல்வி 
மூன்று துவக்கப்பள்ளிகள் உள்ளன. மேலும் பிரிஸ்ட் பல்கலைக்கழகமும் உள்ளது.

போக்குவரத்து 
இங்குள்ள சில சாலைகள் 2004ஆம் ஆண்டு வரை மண் சாலைகளாக இருந்தன. 2004ஆம் ஆண்டு தார்ச்சாலைகளாக மாற்றப்பட்டன.
பேருந்து வசதியானது ஒரு நாளைக்கு 6 தடவைக்கு மேல் வருகிறது.
பூங்குடியில் ரயில் நிலையம் உள்ளது. பாகனூரில் இருந்து பேருந்தின் மூலம் அங்கு சென்று வரலாம்.
திருச்சி-திண்டுகள் ரயில் பாதையானது பாகனூர் வழியாக செல்கிறது.

அரசு அலுவலகங்கள் 
நியாய விலைக்கடை (பழைய பாகனூர்)
வி.ஏ.ஒ அலுவலகம் (பழைய பாகனூர்)
பஞ்சாயத்து அலுவலகம் (வடக்குப்பாகனூர்)
தபால் அலுவலகம் (வடக்குப்பாகனூர்)

பாகனூர் ஊராட்சி மணிகண்டத்தை ஒன்றியமாக கொண்டுள்ளது.

இறை வழிபாட்டுத் தலங்கள் 
மேலப்பாகனூரில் மரியம்மன் கோவில் உள்ளது. வடக்குப்பாகனூரில் இரண்டு கோவில்கள் உள்ளன. தெற்குப்பாகனூரில் சர்ச் அமைந்துள்ளது.

தொழில்கள் 
இங்கு முக்கிய தொழில் விவசாயமாகும். பெரும்பாலும் கிணற்று பாசனத்தை கொண்டுள்ளது.

மேற்கோள்கள் 

மணிகண்டம் ஊராட்சி ஒன்றியம்
திருச்சிராப்பள்ளி மாவட்டத்திலுள்ள கிராமங்கள்
அஃப்சல் குரு

அஃப்சல் குரு (Afzal Guru) என அறியப்படும் மொகமது அஃப்சல் 2001 திசம்பரில் இந்திய நாடாளுமன்றத்தைத் தாக்கிய வழக்கில் சதிக்குற்றம் சாட்டப்பட்டு உச்ச நீதி மன்றத்தால்2004ஆம் ஆண்டு தூக்கு தண்டனை வழங்கப்பட்ட குற்றவாளி ஆவார். அக்டோபர் 20, 2006 அன்று நிறைவேற்றப்பட இருந்த தண்டனை குடியரசுத் தலைவருக்கு முறையிட்ட அவரது கருணை மனுவினை அடுத்து தடுத்து வைக்கப்பட்டது. பிப்ரவரி 3, 2013 அன்று இவரது கருணைமனு இந்தியக்குடியரசுத் தலைவர் நிராகரித்தார். அதனால், இவர் பிப்ரவரி 9, 2013 அன்று காலை 6.25 மணிக்கு திகார் சிறையில் திரீ ஸ்டார் நடவடிக்கை மூலம் தூக்கிலிடப்பட்டார். இவர் தூக்கிலிடப்பட்டபிறகுதான் இந்திய அரசு முறைப்படி அறிவித்தது. முன் கூட்டியே தெரிந்தால் ஏதாவது அசம்பாவிதம் நிகழக்கூடும் என அறிந்து திரீ ஸ்டார் என்ற ரகசிய நடவடிக்கையின் மூலம் தூக்கிலிட்டது.

வழக்கு 
அரசு தரப்பில் எண்பது சாட்சிகளும் குற்றவாளி தரப்பில் பத்து சாட்சிகளும் விசாரிக்கப்பட்டனர்.
தீர்ப்பின் சுருக்கம்:
"பல நபர்களைக் கொன்ற இந்த நிகழ்வு, நாடு முழுமையையும் ஆட்டுவித்த ஒன்றாகும்; சமூகத்தின் ஒட்டுமொத்த மனசாட்சிக்கும் குற்றம் புரிந்தவருக்கு மரணதண்டனை வழங்கினாலே நிறைவு கிடைக்கும்."

அரசுத் தரப்பு வழக்கு
காசுமீர பிரிவினைவாத அமைப்புகளான லஷ்கர்-ஏ-தொய்பாவும் ஜெய்ஷ்-ஏ-மொகம்மதும் இணைந்து இந்தத் தாக்குதலை நடத்தின. ஒரு பெண் காவலர் உட்பட பாதுகாப்புப் பணியிலிருந்த காவல்துறையினர்  ஏழு பேர் கொல்லப்பட்டனர்; தாக்குதல் நடத்திய, இதுவரை முழுமையாக அடையாளம் காணப்படாத, ஐந்து பேரும் கொல்லப்பட்டனர்.

தாக்கியோரின் அனைத்து முத்திரையிடாத அடையாள அட்டைகளின் பின்புறத்திலும் அஃப்சல் குருவின் நகர்பேசி எண் ஒரே கையெழுத்தில் எழுதப்பட்டிருந்தது. மேலும் தாக்கியோரிடம் இருந்த நகர்பேசி மற்றும்  சந்தாதாரர் அடையாளத் தொகுதிக்கூறுகளிலும் குருவின் பேச்சு வரலாறுகள் இருந்ததாகவும் அரசுத் தரப்புக் கூறியுள்ளது.

இதன்படி திசம்பர் 13, 2001 அன்று இந்திய நாடாளுமன்றத்தின் மீது தாக்குதல்களை நிகழ்த்தும் முன்னர் குற்றவாளிகள் காசுமீரத்தில் இவருடன் தொடர்பு கொண்டிருந்ததாக குற்றம் சாட்டப்பட்டார். இவரது ஒப்புதல் வாக்குமூலமும் பெறப்பட்டதாக வழக்கில் பதியப்பட்டுள்ளது.

மேற்கோள்கள்

வெளியிணைப்புகள் 

Bitta urges President not to pardon Afzal
Clemency-seekers weakened Afzal's defence
Terror needs direct response

2013 இறப்புகள்
இந்திய விடுதலைக்கு பின் தூக்கிலிடப்பட்டவர்கள்
1969 பிறப்புகள்
இந்தியாவில் மனித உரிமை மீறல்கள்
தலைக்காவேரி வனவிலங்குகள் காப்பகம்

தலைக்காவேரி வனவிலங்குகள் காப்பகம்  (Talakaveri Wildlife Sanctuary) இந்தியாவின், கர்நாடகா மாநிலத்தின் குடகு மாவட்டத்தில் தலைக்காவேரி பகுதியில், 105 சதுர கி. மீ. பரப்பளவில் அமைந்துள்ளது.

காணப்படும் விலங்குகளும் மரங்களும்
ஆசிய யாணைகள், வங்கப்புலிகள், மான்கள், தேன்வளைக்கரடி, கீரி, எலிமான்கள், நீலப்பறவைகள் மற்றும் வாகை போன்ற மரங்கள் காணப்படுகிறது.

மேற்கோள்கள்

குடகு மாவட்டம்
கருநாடக மாநிலத்தில் உள்ள காட்டுயிர் புகலிடங்கள்
மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
ரிலேட்டிவிட்டி மீடியா

ரிலேட்டிவிட்டி மீடியா () இது ஒரு அமெரிக்க நாட்டு திரைப்படங்களை தயாரித்து மற்றும் வினியோகம்  செய்யும் நிறுவனமாகும். இந்த நிறுவனத்தின் மூலம் மூவி 43, டான் ஜோன், ஆக்யுலஸ், பிரிக் மேன்சன்ஸ், எர்த் டு எக்கோ, தி நவம்பர் மேன், த வுமன் இன் பிளாக்: ஏஞ்சல் ஒப் டெத் போன்ற பல திரைப்படங்கள் வினியோகம் செய்யப்பட்டுள்ளது.

வெளி இணைப்புகள்  
 
 India Operations

மேற்கோள்கள்

2004 நிறுவனங்கள்
ரிலேட்டிவிட்டி ஊடக திரைப்படங்கள்
அமெரிக்க திரைப்பட விநியோகஸ்தர்கள்
அமெரிக்கத் திரைப்படத் தயாரிப்பு நிறுவனங்கள்
அமெரிக்க பொழுதுபோக்கு நிறுவனங்கள்
கீழகல்கண்டார்கோட்டை

கீழகல்கண்டார்கோட்டை என்பது தமிழ்நாட்டில் உள்ள திருச்சிராப்பள்ளி மாவட்டத்தில் அமைந்துள்ள திருச்சிராப்பள்ளி (மேற்கு) வட்டத்தில் உள்ள கிராமம் ஆகும்.

மக்கள் தொகை 

2001 கணக்கெடுப்பின்படி, கீழகல்கண்டார்கோட்டையின் மக்கள்தொகை 1,472. இவற்றில் 740 பேர் ஆண்கள். 732 பேர் பெண்கள். பாலின விகிதம் 989 ஆகவும் கல்வியறிவு விகிதம், 87.01 ஆகவும் இருந்தது.

சான்றுகள் 

 

திருச்சிராப்பள்ளியின் சுற்றுப்புறங்களும் புறநகரங்களும்
மாணிக்கம் யோகேஸ்வரன்

மாணிக்கம் யோகேஸ்வரன் (Maanikkam Yogeswaran, பிறப்பு: 1959) இலங்கைத் தமிழரும், பன்னாட்டு தமிழிசைக் கலைஞரும், கருநாடக இசைப் பாடகரும் ஆவார்.

யோகா என்று அழைக்கப்படும் மாணிக்கம் யோகேஸ்வரன் யாழ்ப்பாண மாவட்டம், மீசாலையில் பிறந்தவர். யாழ்ப்பாணம் இந்துக் கல்லூரியில் கல்வி கற்றவர். இடம்பெயர்ந்து லண்டனில் வசித்து வருகிறார்.

எஸ். பாலசிங்கம், பி. முத்துகுமாரசுவாமி ஆகியோரிடம் முறைப்படி கருநாடக இசையைக் கற்றுக் கொண்டார். "ஏசியன் ஸ்கூல் ஒஃப் ஆர்ட்ஸ்" என்ற இசைக் கல்லூரியை நடத்தி வருகிறார்.

லண்டனில் இயங்கும் "vocal big band"  என்ற இசைக்குழுவின் உறுப்பினராகவுள்ள இவர், செருமனியின் Dissidenten  என்ற உலக இசைக்குழுவில் சேர்ந்து பாடியுள்ளார்.

ஸ்டான்லி குப்ரிக்கின் ஐஸ் வைட் ஷட் (Eyes Wide Shut) என்ற 1999 ஹாலிவுட் திரைப்படத்தில் இவர் பாடிய காதலா, இன்பமா, இது ஒரு நரகமா.. என்ற கருநாடக இசைப் பாடல் ஒன்று இடம்பெற்றுள்ளது. இதன் மூலம் ஹாலிவுட் திரைப்படம் ஒன்றில் இடம்பெற்ற முதல் தமிழ்ப் பாடலைப் பாடியவர் என்ற பெருமையையும் இவர் பெற்றார்.

திருக்குறளின் 1330 பாடல்களையும் 133 இராகங்களில் பாடி ஆல்பமும் வெளியிட்டுள்ளார்.

மேற்கோள்கள்

 The Oxford Illustrated Companion to South Indian Classical Music . p. 70. .

வெளி இணைப்புகள்
 இணையதளம்

வாழும் நபர்கள்
ஈழத்துக் கருநாடக இசைக் கலைஞர்கள்
1959 பிறப்புகள்
யாழ்ப்பாணம் இந்துக் கல்லூரியின் பழைய மாணவர்கள்
பிரித்தானிய இலங்கைத் தமிழ் வம்சாவளி மக்கள்
இராசாவின் சிப்பாய் ஆட்டம்

இராசாவின் சிப்பாய் ஆட்டம் (King's Pawn Game) என்பது 1. e4 எனும் நகர்த்தலுடன் ஆட்டத்தை ஆரம்பிக்கும் திறப்புக்களைக் குறிக்கும். வெள்ளையானது தொடங்குவதற்கு சாத்தியமான இருபது நகர்த்தல்களில் ஒன்றைத் தேர்வு செய்து ஆட்டத்தை ஆரம்பிக்கும். இந்த வகைத் திறப்பு வெள்ளைக்கு பெரும்பாலான வெற்றிகளைத் (54.25%) தந்தாலும், அடுத்த பொதுவான நான்கு நகர்த்தல்கலான 1.d4 (55.95%), 1.Nf3 (55.8%), 1.c4 (56.3%), மற்றும் 1.g3 (55.8%) போல வெற்றிகரமானதாக அமையாது. 1.e4 என ஆரம்பிக்கும் அனைத்துத் திறப்புக்களுக்கும் தனித்துவமான பெயர்கள் உண்டு.

இராசாவின் சிப்பாயை இரண்டு கட்டங்கள் நகர்த்துவது நல்ல பயனைத்தரும் ஏனென்றால் அது மத்திய கட்டத்தை ஆக்கிரமிப்பதுடன் d5 சதுரத்தின் மீது தாக்குதல் செய்கிறது. மேலும் அந்த நகர்த்தலானது இராசாவின் அமைச்சர் மற்றும் இராணியின் வழிகளைத் திறக்கிறது.

குறிப்புகள்

மேற்கோள்கள்

 
 

சதுரங்கத் திறப்புகள்
மஞ்சு வாரியர்

மஞ்சு வாரியர் (பிறப்பு: செப்டம்பர் 10, 1978) இந்தியத் திரைப்பட நடிகை ஆவார். இவருடைய பூர்விகம் கேரளாவிலுள்ள திருச்சூர் மாவட்டம் புல்லு கிராமம் ஆகும் . ஆனால் இவர் தமிழ்நாட்டிலுள்ள கன்னியாகுமரி மாவட்டம் நாகர்கோவில்‌நகரில் பிறந்துள்ளார். இவருடைய தாய்மொழி மலையாளம் ஆகும் .இவர் மலையாளத் திரைப்படங்களில் நடித்துள்ளார். மலையாள சினிமாவில் லேடி சூப்பர் ஸ்டார் என்று அழைக்கப்படுகிறார்

இவர் சாட்சியம் என்ற மலையாளத் திரைப்படத்தில் நடிக்கத் தொடங்கினார். பின்னர், சல்லாபம், ஈ புழையும் கடந்நு, தூவல் கொட்டாரம், களியாட்டம், கிருஷ்ணகுடியில் ஒரு பிரணயகாலத்து (1997), சம்மர் இன் பெத்லஹேம், உள்ளிட்ட வெற்றித் திரைப்படங்களில் நடித்துள்ளார். இவர் இந்திய தேசிய திரைப்பட சிறப்பு விருதையும், சிறநத நடிகைக்கான கேரள அரசின் விருதையும், சிறந்த நடிகைக்கான பிலிம்பேர் விருதையும் பெற்றார். இவர் திலீப் என்ற மலையாள நடிகரை திருமணம் செய்துகொண்ட இவர் 2014 ஆம் ஆண்டு மணமுறிவு பெற்றார்.

சான்றுகள்

இணைப்புகள்

 

 Personal Profile of Manju Warrier 

1978 பிறப்புகள்
வாழும் நபர்கள்
கேரள நடிகைகள்
கேரள மாநில திரைப்பட விருது வென்றவர்கள்
மலையாளத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
தென்னிந்திய பிலிம்பேர் விருதுகளை வென்றவர்கள்
தமிழ்நாட்டு நடிகைகள்
கன்னியாகுமரி மாவட்ட நபர்கள்
1979 பிறப்புகள்
புதுயுகம் தொலைக்காட்சி

புதுயுகம் தொலைக்காட்சி என்பது தமிழில் இயங்கும் தொலைக்காட்சி ஆகும். இந்தத் தொலைக்காட்சி நவம்பர் 23, 2013 அன்று தொடங்கப்பட்டது. சென்னையைத் தலைமையிடமாகக் கொண்டு இயங்குகிறது. எஸ். ஆர். எம் குழுமத்திற்கு உட்பட்ட ‘நியூ ஜெனரேசன் மீடியா கார்ப்பரேசன்’ என்ற ஊடக நிறுவனத்தால் இத்தொலைக்காட்சி ஒளிபரப்பப்படுகின்றது. இதே ஊடக நிறுவனம் சார்பில் புதிய தலைமுறை என்ற செய்தி தொலைக்காட்சியும், பெண்கள் என்ற பெண்களுக்கான தொலைக்காட்சியும் ஒளிபரப்பாகி வருறது.

நிகழ்ச்சிகள்
இந்தத் தொலைக்காட்சியில் முதல் முதலாக கொரியன் தொடர்கள் தமிழில் மொழிமாற்றம் செய்யப்பட்டு 2013 முதல் 2015ஆம் ஆண்டு காலப்பகுதியில் ஒளிபரப்பப்பட்டது.

மேலும் பார்க்க
 புதிய தலைமுறை (தொலைக்காட்சி)
 புதிய தலைமுறை (இதழ்)
 புதிய தலைமுறை கல்வி

மேற்கோள்கள்

வெளி இணைப்புகள்  
 

தமிழ்த் தொலைக்காட்சிச் சேவைகள்
தொலைக்காட்சி நிலையங்கள் சென்னை
தமிழ் மகிழ்கலை தொலைக்காட்சி அலைவரிசைகள்
2013 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
தஞ்சை அரண்மனை

தஞ்சை அரண்மனை (Thanjavur Palace) என்பது தமிழ்நாட்டின், தஞ்சாவூர் மாவட்டம், தஞ்சாவூர் நகரில் உள்ள ஒரு அரண்மனை ஆகும். இந்த அரண்மனை தஞ்சாவூர் நாயக்கர்களால் கட்டப்பட்டது. பின்னர் பொ.ஊ. 1674 இல் இருந்து 1855 வரை தஞ்சாவூர் மராத்திய அரசின் கைவசம் இருந்தது. இந்த அரண்மனை வளாகத்தில்தான் சரஸ்வதி மகால் நூலகம், தஞ்சைக் கலைக்கூடம், தஞ்சை தீயணைப்பு நிலையம், தஞ்சை மேற்கு காவல் நிலையம், அரசுப் பொறியியல் கல்லூரி, அரசர் மேல்நிலைப் பள்ளி, தொல்லியல்துறை அலுவலகம் போன்றவை அமைந்துள்ளன.

வரலாறு  
இந்த அரண்மனையானது தஞ்சாவூர் நாயக்கர் மன்னர்களான சேவப்ப நாயக்கரால் கட்டத் தொடங்கப்பட்டு, அச்சுதப்ப நாயக்கர், இரகுநாத நாயக்கரால் தொடரப்பட்டு, விஜயராகவ நாயக்கரால் முடிக்கப்பட்டது ஆகும். தஞ்சாவூர் மராத்திய அரசு மாராட்டியர் காலத்தில் மராட்டிய கட்டடக்கலை நுணுக்கத்துடன் அரண்மனையின் சில பகுதிகள் கட்டப்பட்டன. பின்னர் ஆங்கிலேயர் காலத்தில் பிரித்தானிய, பிரான்ஸ், இராஜஸ்தான் கட்டடக் கலையின் தொழில் நுட்பங்கள் பல தஞ்சை அரண்மனையின் வடிவமைப்பில் சேர்க்கப்பட்டன. இந்த அரண்மனை வளாகமானது 110 பரப்பளவுக்கு விரிந்துள்ளது. சுமார் 400 ஆண்டுகளுக்கு முன் கட்டப்பட்டதாயினும், அரண்மனையின் 75 விழுக்காடு அழியாமல் இருக்கிறது. இது தமிழக தொல்லியல் துறையின் பராமரிப்பில் உள்ளது.

அரண்மனையின் பகுதிகள் 
அரண்மனையின் வளாகம் நான்கு முதன்மையான கட்டடங்களைக் கொண்டுள்ளது. மணிமண்டபம், தர்பார் மண்டபம், ஆயுத சேமிப்பு மாளிகை, நீதிமன்றம் என இவை அழைக்கப்படுகின்றன.

மணிமண்டபம் 
மணிமண்டபத்தில் மொத்தம் 11 மாடிகள் இருந்துள்ளன. இந்த 11 மாடிகளில், இப்போது 8 மாடிகள் மட்டுமே இருக்கின்றன. ஒவ்வொரு மாடியிலும் நான்குப்புறச் சுவர்களிலும் மேல் வளைந்த சாளரங்கள் உள்ளன. அதனால் இதனைத் தொள்ளக்காது மண்டபம் எனப் பொதுமக்கள் அழைக்கின்றனர். இந்த மண்டபம் கண்காணிப்பு மண்டபமாகப் பயன்பட்டிருக்கலாம் என்று கருதப்படுகிறது.

தர்பார் மண்டபம் 
தஞ்சையைத் தலைமையாகக் கொண்ட மன்னர்கள் அமர்ந்து ஆட்சி செலுத்திய மண்டபம் தர்பார் மண்டபமாகும். பல வண்ணங்களில் அமைந்த ஓவியங்கள் தர்பார் மண்டபத்தை அலங்கரிக்கின்றன. இந்த மண்டபத்துக்கு முன் பெரிய மைதானம் உள்ளது.

ஆயுத சேமிப்பு மாளிகை 
இது கோபுர வடிவில் காணப்படுகிறது. கோபுரத்துக்குச் செல்லும் படிகட்டுகள் மிகவும் சிக்கலான வளைவு, நெளிவுகளைக் கொண்டவை.

நீதிமன்ற கட்டடம் 
இதனை ஜார்ஜவா மாளிகை, சதர் மாளிகை என்றும் அழைக்கின்றனர். சதர் என்ற பாரசீகச் சொல்லுக்கு நீதிமன்றம் என்ற பொருள் உள்ளது. இது 7 மாடிகள் கொண்டதாக இருந்ததாகக் கூறப்படுகிறது என்றாலும், தற்போது 5 மாடிகள் மட்டுமே உள்ளன.

இதனையும் காண்க 
 தஞ்சாவூர் மராத்திய அரசு
 வெங்கோஜி
 இரண்டாம் சரபோஜி

உசாத்துணை

வெளி இணைப்புகள் 
 தஞ்சாவூர் அரண்மனை

தஞ்சாவூர் மாவட்டம்
தமிழ்நாட்டு அரண்மனைகள்
தமிழ்நாட்டிலுள்ள அருங்காட்சியகங்கள்
தஞ்சாவூர் மராத்திய அரசு
வெட்டியான்

வெட்டியான் என்பது தமிழகத்தின் கிராமங்களில் பிணக்குழி தோண்டுபவரையும், பிணஞ்சுடுபவரையும் குறிக்கும் சொல் வழக்காகும். சுடுகாட்டிலே பிணஞ்சுடும் தொழிலைச் சிலர் பரம்பரையாகச் செய்து வருகின்றனர். இவர்கள் தீண்டாதார் வகுப்பு என்று அழைக்கப்பட்டனர். இவர்களுக்குப் பிணம் சுடும் தொழிலுடன் கிராமக் காவல் தொழிலும் உண்டு. தமிழ்ப் பேரகராதி வெட்டியான் என்னும் சொல்லுக்கு ஓர்வகைக் கிராம ஊழியக்காரன் எனப் பொருள் கூறுகிறது. அதேவேளை யாழ்ப்பாண அகராதியை மேற்கோள்காட்டியே சவஞ் சுடுவோன் என்னும் பொருளையும் தருகிறது.இவர்களை வட இந்தியாவில் சண்டாளர் என்பர்

மேற்கோள்கள்

வெளியிணைப்புகள்
 நள்ளிரவில் பிணங்களை எரிக்கும் வெட்டியான்(ள்) வைரமணி!

தமிழரில் சாதிகள்
இந்தியாவில் சாதிகள்
தலித் சமூகங்கள்
ஆர்தர் ஆ. வில்சன்

ஆர்தர் ஆ. வில்சன் தமிழ்த் திரைப்பட ஒளிப்பதிவாளர்களுள் ஒருவராவார். இவர் பல தமிழ்ப் படங்களில் பணியாற்றியுள்ளார். "இணைந்த கைகள்" "சுந்தர புருசன்","சொல்லாமலே","ஜோடி", "என் சுவாசக் காற்றே", "பூவெல்லாம் உன் வாசம்" ரிதம், அன்பே சிவம்,பஞ்சதந்திரம்,வானத்தைப் போல,வி.ஐ.பி,ஷாஜகான்,'."ஆனந்தம்", "ஜி", இம்மை அரசன் 23ஆம் புலிகேசி, பம்மல் கே. சம்பந்தம், அவன் இவன், நான் கடவுள். சரவணா போன்ற தமிழ்த் திரைப்படங்களிலும் பத்ரா,சிம்ஹா, தாமு  போன்ற தெலுங்குத் திரைப்படங்களிலும் இவர் ஒளிப்பதிவாளராகப் பணியாற்றியுள்ளார்.

மேற்கோள்கள் 

1968 பிறப்புகள்
வாழும் நபர்கள்
தமிழ்த் திரைப்பட ஒளிப்பதிவாளர்கள்
இந்தியத் திரைப்பட ஒளிப்பதிவாளர்கள்
தமிழ்நாட்டுத் திரைப்பட ஒளிப்பதிவாளர்கள்
கண்டோலிம்

கண்டோலிம் (ஆங்கிலம்: Candolim) , கோவாவில்  உள்ள கடற்கரை கிராமம் ஆகும். இது வடக்கு கோவாவில் உள்ளது. இது கலங்குட் கடற்கரையை அடுத்து அமைந்துள்ளது.

கண்டோலிம் கடற்கரை 
கண்டோலிம் கடற்கரைக்கு உள்நாட்டுப் பயணிகளும் சர்வதேச சுற்றுலாப் பயணிகளும் ஆயிரக்கணக்கில் வருகின்றனர். இந்தக் கடற்கரையில் வரிசையாக அமைக்கப்பட்ட குடில்கள் உள்ளன. அகுடா கோட்டை கண்டோலிம் கடற்கரைக்கு அருகே அமைந்துள்ளது. இது குளிப்பதற்கு உகந்த கடற்கரை ஆகும். இங்கு பாறைகள் மிக அரிதாக உள்ளன. இங்கு மிதமான, குளிப்பதற்கு ஏற்ற அலைகள் உள்ளன. கண்டோலிம் கடற்கரை ஓரங்களில் தென்னை மரங்கள் உள்ளன

இந்த ஓய்வு எடுக்கும் படுக்கைகளை உபயோகிப்பதற்கு (படங்களை காண்க) சில நேரங்களில் 2 மணி நேரத்திற்கு 150 முதல் 200 ரூபாய் வரையில் கட்டணம் செலுத்த வேண்டும். இங்குள்ள ஹோட்டல்களில் தங்கியிருந்து, இந்தக் குடில்களிலுள்ள ஓய்வு எடுக்கும் படுக்கைகளை உபயோகிப்பதற்கு தனியாகக் கட்டணம் எதுவும் செலுத்த வேண்டியதில்லை. ஓய்வு எடுக்கும் படுக்கைகள் குடைகளின் கீழ் உள்ளதால், வெயிலின் தாக்கமும் இல்லை.

கண்டோலிம் கடற்கரைக்கு அருகில் அதிக உணவகங்கள் உள்ளன. இங்குள்ள அனைத்து உணவகங்களிலும் மதுபானங்கள் கிடைக்கின்றன. இங்கு உள்ள குடில்களில் உடற்பிடிப்பு வசதியும் உண்டு. இங்கு வெளிநாட்டினர் அதிக அளவில் வருகின்றனர். குறிப்பாக உருசியாவில் இருந்து அதிக சுற்றுலா பயணிகள் கோவாவிற்கு வருகை புரிகின்றனர். உருசியாவை அடுத்து பிரிட்டனில் இருந்து அதிக சுற்றுலா பயணிகள் கோவாவிற்கு வருகை புரிகின்றனர்.

கண்டோலிம் கடற்கரையில் பாறைகள் மிக அரிதாக உள்ளதால், இது குளிப்பதற்கு உகந்த கடற்கரையாக உள்ளது. மேலும் கடற்கரையில் சில அடி தூரம் வரை ஆளம் குறைவாக உள்ளதாலும், அலைகள் மிதமாக உள்ளதாலும், இது குளிப்பதற்கு உகந்த கடற்கரையாக உள்ளது.

கலங்குட்-கண்டோலிம் சாலையில் கடைகள் மற்றும் உணவகங்கள் உள்ளன.

அகுவாடா கோட்டை 

அகுவாடா கோட்டை 1612ல் போர்த்துக்கேயர்களால், டச்சு மற்றும் மராட்டியப் படையெடுப்பாளர்களை எதிர்கொள்ள கட்டப்பட்டது. கோட்டை உள்ள தேவாலயம், கலங்கரை விளக்கம், சமீப சிறையின் இல்லங்களை சுற்றுலா பயணிகளை கவரும் இடங்களாக மாறிவிட்டன.

படங்களின் தொகுப்பு

இவற்றையும் பார்க்கவும் 
 கோவாவின் சுற்றுலாத்துறை
 கலங்குட் கடற்கரை
 பாகா கடற்கரை

மேற்கோள்கள்

உசாத்துணைகள் 

.

வெளி இணைப்புகள் 

 கண்டோலிம் கடற்கரை

கோவா மாநிலத்திலுள்ள ஊர்களும் நகரங்களும்
புனித பவுல் பேராலயம்

புனித பவுல் பேராலயம் (St Paul's Cathedral) என்பது இலண்டனிலுள்ள அங்கிலிக்கப் பேராலயமும், இலண்டன் ஆயரின் அமைவிடமும், இலண்டன் மறைமாவட்டத்தின் தாய்க் கோவிலும் ஆகும். இது  இலண்டன் நகரின் உயர் புள்ளியில், லுகேட் குன்றின் மேல் அமைந்து உள்ளது. இது பவுலுக்கு இத்தேவாலயம் அமைக்கப்பட்ட கி.பி. 604 இல் அர்ப்பணிக்கப்பட்டது. தற்போதுள்ள தேவாலயம் கிறிஸ்டோபர் ரென் என்பவரால் ஆங்கிலேய பரூக் பாணியில் வடிவமைக்கப்பட்டு 17 ஆம் நூற்றாண்டின் பிற்பகுதியில் கட்டப்பட்டது. இலண்டன் பெரும் தீ விபத்தினால் பாதிக்கப்பட்ட நகரை புணருத்தானம் செய்யும் பாரிய திட்டத்தில் இதுவும் கட்டப்பட்டது.

உசாத்துணை

வெளி இணைப்புகள்

 St Paul's Cathedral official website
 A Popular Description of St. Paul's Cathedral By Maria Hackett, published 1828, 87 pages.
 Biographical Illustrations of St. Paul's Cathedral By George Lewis Smyth, published 1843, 284 pages.
 St Paul's Cathedral by Canaletto  (painting)
 Wren's various designs
 St Paul's Cathedral Photo Gallery — 125 photos 
 Old St Paul's Cathedral by William Benham – eText from Project Gutenberg
 S.E. Kelly, editor, 2004. Charters of St Paul's, London in series Anglo-Saxon Charters'' (Oxford University Press) 
 The 'Registrum Statutorum..' of St Paul's – collected charters and other documents from the earliest years until the nineteenth century. Published by the cathedral in 1873, Latin and English.
 BBC News account of the bombing
 Bells of St Paul's 
 A history of the choristers of St Paul's Cathedral 
 Mystery Worshipper Report  at the Ship of Fools website
 Central London live webcam showing St Paul's, Westminster and Big Ben
 The Chapel of the Most Excellent Order of the British Empire – OBE Chapel
 St Paul's lithographs c. 1647–1817 
 The Jubilee Cope commissioned for the Bishop of London by St Paul’s Cathedral in honour of the Silver Jubilee of Queen Elizabeth II &.

இங்கிலாந்துக் கிறித்தவக் கோவில்கள்
பாகா

பாகா (ஆங்கிலம்: Baga) கோவாவில் உள்ள கடற்கரைக்குப் பெயர் பெற்ற கிராமம் ஆகும். இது வடக்கு கோவாவில் உள்ளது. இது பனாஜி/பஞ்சிம் பேருந்து நிறுத்தத்தில் இருந்து சுமார் 14 கிலோமீட்டர் தொலைவில் உள்ளது. இது கலங்குட் அதிகார வரம்பில் உள்ளது. கலங்குட் 2 கி.மீ தெற்கே அமைந்துள்ளது.

பாகா கடற்கரை  

பாகா கடற்கரைக்கு உள்நாட்டுச் சுற்றுலா பயணிகள் ஆயிரக் கணக்கில் வருகின்றனர். சின்குரியம், கண்டோலிம், கலங்குட், மற்றும் பாகா ஆகியவை தொடர்ச்சியாக உள்ள கடற்கரைகள் ஆகும். பாகா வட எல்லையிலும், சின்குரியம் தெற்கு எல்லை தொடங்கி, கண்டோலிம், கலங்குட், பாகா கடற்கரையில் முடிகிறது. பாகா கடற்கரை ஓரங்களில் தென்னை மரங்கள் உள்ளன.

இவற்றையும் பார்க்கவும் 
 கோவாவின் சுற்றுலாத்துறை
 கலங்குட் கடற்கரை
 கண்டோலிம் கடற்கரை

வெளி இணைப்புகள்

 Baga Beach Guide 
 பாகா கடற்கரை

கோவா மாநிலத்திலுள்ள ஊர்களும் நகரங்களும்
மணிகண்டம்

மணிகண்டம் திருச்சி மாவட்டத்தில் உள்ள ஓர் ஒன்றியம் ஆகும். இது திருவரங்கம் வட்டத்தில் வருகிறது.

ஊராட்சிகள்
இந்த ஒன்றியம் 22 ஊராட்சிகளை கொண்டுள்ளது.

அதவத்தூர் - ADAVATHUR
அம்மாப்பேட்டை - AMMAPETTAI
அரியாவூர் - ARIYAVUR
துரைகுடி - DURAIKUDI
இனம் குளத்தூர் - INAM KULATHUR
கே. கள்ளிக்குடி - K.KALLIKUDI
குமார வயலூர் - KUMARA VAYALUR
மாத்தூர் - MATHUR
மேக்குடி - MEKKUDI
முடிகண்டம் - MUDIKANDAM
என். குட்டப்பட்டு - N.  KUTTAPATTU
நாச்சிக்குறிச்சி - NACHIKURUCHI
நாகமங்கலம் - NAGAMANGALAM
பி. என். சத்திரம் - P.N. CHATHIRAM
பாகனூர் - PAGANUR
 புங்கனூர் - PUNGANUR
சேதுராப்பட்டி - SETHURAPATTI
சோமரசம்பேட்டை - SOMARASAMPETTAI
தாயனூர் - THAYANUR
திருமலைசமுத்திரம் - THIRUMALAISAMUDRAM

அரசியல்
இந்த ஒன்றியம் திருவரங்கம் சட்டமன்றத் தொகுதியிலும், திருச்சிராப்பள்ளி மக்களவைத் தொகுதியிலும் சேர்க்கப்பட்டுள்ளது.

மேற்கோள்

உசாத்துணை
  திருச்சி மாவட்டத்தில் உள்ள ஊர்கள் - தமிழ்நாடு அரசின் தளத்தில் 

திருச்சிராப்பள்ளி மாவட்டம்
ஆலத்தூர் வட்டம், பாலக்காடு

ஆலத்தூர் வட்டம் () கேரள மாநிலம் பாலக்காடு மாவட்டத்தில் அமைந்துள்ள
ஐந்து வட்டங்களில் ஒன்றாகும். இந்த வட்டத்தின் தலைமையகமாக ஆலத்தூர் நகரம் உள்ளது. இந்த வட்டத்தின் கீழ் முப்பது வருவாய்க் கிராமங்கள் உள்ளது.

மக்கள் வகைப்பாடு 
இந்தியா 2011 ஆம் ஆண்டு மக்கள் தொகை கணக்கெடுப்பின்படி 444,995 மக்கள் இங்கு வசிக்கின்றார்கள். இவர்களில் 216,248 ஆண்கள், 228,747 பெண்கள் ஆவார்கள். ஆலத்தூர் வட்ட மக்களின் சராசரி கல்வியறிவு 89.95% ஆகும், இதில் ஆண்களின் கல்வியறிவு 95.14 %,  பெண்களின் கல்வியறிவு 85.27 % ஆகும். இது இந்திய தேசிய சராசரி கல்வியறிவான 59.5% விட கூடியதே. ஆலத்தூர் வட்டம் மக்கள் தொகையில் 45,660 பேர்  ஆறு வயதுக்குட்பட்டோர் ஆவார்கள் .

மேற்கோள்கள் 

பாலக்காடு மாவட்டத்தில் உள்ள ஊர்களும் நகரங்களும்
தினக்குரல் (மலேசியா)

தினக்குரல் மலேசியாவில் இருந்து வெளிவரும் தமிழ் நாளிதழ். 2012 பிப்ரவரி 9-இல் இருந்து வெளியீடு செய்யப் படுகிறது. இதன் தலைமை ஆசிரியர் பி.ஆர்.இராசன். 36 ஆண்டுகள் இதழியல் அனுபவம் உடையவர். நிர்வாக இயக்குநர் அருள்குமார். இவர் காலஞ்சென்ற மலேசிய நண்பன் தலைமை ஆசிரியர் ஆதி குமணன் அவர்களின் புதல்வராவார்.

நாள்தோறும் 31,000 பிரதிகளும், ஞாயிற்றுக் கிழமைகளில் 47,000 பிரதிகளும் அச்சிடப் படுகின்றன. இந்த நாளேட்டின்  அலுவலகம், கோலாலம்பூர், சாலான் ஈப்போ, பத்து காம்ப்ளெக்சில் உள்ளது. மலேசிய இந்திய சமூகத்தை வாழ்க்கையின் எல்லா நிலைகளிலும் உயர்த்துவதைத் தினக்குரல் நோக்கமாகக் கொண்டிருக்கிறது.

மலேசியத் தமிழர்களுக்காக மலேசியா, தமிழ்நாடு, இலங்கை, இந்திய நாட்டு செய்திகள், மற்றும் உலகச் செய்திகளை இந்த செய்தித்தாள் வெளியிடுகிறது. ஏற்கனவே, மலேசியா நாட்டில் தமிழ் நேசன், மலேசிய நண்பன், மக்கள் ஓசை என மூன்று தமிழ் நாளேடுகள் உள்ளன. நான்காவதாக தினக்குரல் வருகிறது. இந்த நாளிதழைத் தொடர்ந்து நம் நாடு, தமிழ் மலர் ஆகிய இரு நாளிதழ்களும் வெளிவருகின்றன.

மேற்கோள்கள்

வெளி இணைப்புகள் 

மலேசியத் தமிழ் இதழ்கள்
இயோபின்றெ புஸ்தகம்

இயோபின்றெ புஸ்தகம் (Iyobinte Pusthakam) ஒரு மலையாளத் திரைப்படமாகும். இத்திரைப்படத்தின் கதை ஆங்கிலேயரின் காலத்திலும் அதற்குப் பின்னான காலத்திலும் மூணாரில் நடப்பதான வரலாற்றுப் புனைவுக் கதையாகும். இத்திரைப்படத்தை இயக்கியவர் அமல் நீரத். இத்திரைப்படத்தின் இணைத் தயாரிப்பாளரும் அவரே. இத்திரைப்படம் அதன் ஒளிப்பதிவிற்காக பாராட்டப்பட்டது.
இது 2014, மார்ச் மாதம் படமாக்கத் தொடங்கி 2014, ஏப்ரல் ஏழாம் தியதி வெளியிடப்பட்டது. இயோப்புக்கும் அவரது மூன்று மகன்களுக்கும் இடையே நடக்கும் நிகழ்வே படமாக்கப்பட்டுள்ளது. இத்திரைப்படத்தின் திரைக்கதையை உருவாக்கியவர் கோபாலன் சிதம்பரம்.

நடிகர்கள்
 பகத் பாசில்
 ஜெயசூர்யா
 லால்
 இஷா ஷர்வானி
 பத்மபிரியா
 ரீனு மேத்யூஸ்
 லெனா
 வினாயகன்
 செம்பன் வினோத் ஜோஸ்
 சுர்ஜித் கோபிநாத்
 ஜினு ஜோசப்
 டி. ஜி. இரவி
 ஶ்ரீஜித் இரவி

மேற்கோள்கள்

2014 மலையாளத் திரைப்படங்கள்
இந்திய மலையாளத் திரைப்படங்கள்
ஜெயசூர்யா (நடிகர்)

இதே பெயரில் ஜெயசூர்யா என்ற துடுப்பாட்ட வீரர் இருக்கிறார்.

ஜெயசூர்யா, தென்னிந்திய திரைப்படத் துறையைச் சேர்ந்தவர். இவர் மலையாளத் திரைப்படங்களில் நடித்துள்ளார்.

2001ஆம் ஆண்டில் தோஸ்த் என்ற திரைப்படத்தில் சிறிய வேடத்தில் நடித்தார். பின்னர், 2002ஆம் ஆண்டில் வினயன் இயக்கிய ஊமப்பெண்ணினு உரியாடாப்பய்யன் என்ற திரைப்படத்தில் நடித்தார்.  பின்னர், தமிழில் எடுக்கப்பட்ட என் மன வானில் என்ற திரைப்படத்தின் மலையாளப் பதிப்பிலும் நடித்தார். 
சுவப்னக்கூடு, சதிக்காத சந்து, கிளாஸ்மேட்ஸ் உள்ளிட்ட திரைப்படங்களிலும் நடித்தார். இதுவரை ஐந்து தமிழ்த் திரைப்படங்களில் நடித்துள்ளார்.

திரைப்படங்கள்

இணைப்புகள்

சான்றுகள்

மேற்கோள்கள்

1978 பிறப்புகள்
மலையாளத் திரைப்பட நடிகர்கள்
வாழும் நபர்கள்
மேட்டுக்குடி (திரைப்படம்)

மேட்டுகுடி (Mettukudi) என்பது 1996 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். சுந்தர் சி இயக்கிய இப்படத்தில் கார்த்திக், ஜெமினி கணேசன், கவுண்டமணி, நக்மா, மணிவண்ணன் ஆகியோர் முன்னணி கதாபாத்திரத்தில் நடித்திருந்தனர். மைசூர் லலிதா மாகாலில் படப்பிடிப்பு நடந்தது. சிற்பியின் இசையமைப்பில் பழனி பாரதி பாடல்களை எழுதியிருந்தார். சுந்தர் சி இயக்கிய சிறப்பான நகைச்சுவை திரைப்படங்களில் இதுவும் ஒன்றான இது திரையிட்ட பெரும்பாலான திரையரங்குகளில் 75 நாட்களைக் கடந்து வெற்றிகரமாக ஓடியது.



கதைச் சுருக்கம்

நடிகர்கள் 
 கார்த்திக்
 நக்மா
 ஜெமினி கணேசன்
 கவுண்டமணி
 மணிவண்ணன்
 திலகன்
 ராஜிவ் 
 கசான் கான்
 உதய் பிரகாசு 
 விஸ்வநாதன் 
 அல்வா வாசு 
 கவிதா 
 கலாரஞ்சனி 
 ரகீனா

பாடல்கள்

மேற்கோள்கள்

வெளி இணைப்புகள்

1996 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிற்பி இசையமைத்த திரைப்படங்கள்
கார்த்திக் நடித்த திரைப்படங்கள்
ஜெமினி கணேசன் நடித்துள்ள திரைப்படங்கள்
கவுண்டமணி நடித்த திரைப்படங்கள்
மணிவண்ணன் நடித்த திரைப்படங்கள்
சுந்தர் சி இயக்கிய திரைப்படங்கள்
ஈப்போ சாலை

ஈப்போ சாலை அல்லது ஜாலான் ஈப்போ (ஆங்கிலம்: Jalan Ipoh); தற்போது ஜாலான் சுல்தான் அசுலான் சா (ஆங்கிலம்: Jalan Sultan Azlan Shah), என்பது மலேசியாவின் கோலாலம்பூர் மாநகரில் உள்ள முக்கிய சாலைகளில் ஒன்றாகும். கோலாலம்பூர் மாநகராட்சி, (Kuala Lumpur City Hall) (DBKL) 2014 நவம்பர் 26-ஆம் தேதி, ஜாலான் ஈப்போ எனும் பெயரை ஜாலான் சுல்தான் அசுலான் சா என மாற்றம் செய்தது. 

மலேசியாவின் மாமன்னர்களின் பெயர்களை கோலாலம்பூர் சாலைகளுக்குச் சூட்டுவது என கோலாலம்பூர் மாநகராட்சி முடிவு செய்தது.

சந்திப்புகள்

மேற்கோள்கள்

வெளி இணைப்புகள்

கோலாலம்பூர் சாலைகள்
சிலாங்கூர் மாநிலத்தின் சாலைகள்
பத்தாங்காலி

{{Infobox settlement
| name =  பத்தாங்காலி
| official_name =<big>
| settlement_type =  சிலாங்கூர் 
|image_skyline          = Batang Kali.jpg
|imagesize              = 300px
| image_map =  
|mapsize                = 
| pushpin_map   = Malaysia 
| pushpin_label_position    = none
| pushpin_relief = y 
| pushpin_mapsize= 300
| pushpin_map_caption  =  பத்தாங்காலி  மலேசியா'
| coordinates = 
| subdivision_type = நாடு
| subdivision_name = 
| subdivision_type1 = மாநிலம் 
| subdivision_name1 =  
| subdivision_type2 = மாவட்டம்
|subdivision_name2      = உலு சிலாங்கூர் மாவட்டம்
|established_title      =  உருவாக்கம்
|established_date       =  18-ஆம் நூற்றாண்டு
 timezone = மலேசிய நேரம் ஒ.ச.நே + 08:00

| postal_code_type = அஞ்சல் குறியீடு
|postal_code            = 44300
|area_code              = 03
| area_code_type = தொலைபேசி எண்
| registration_plate_type         = வாகனப் பதிவெண்
| registration_plate              = B
|website                = 
|footnotes              = 
}}பத்தாங்காலி' (ஆங்கிலம்: Batang Kali, சீனம்: 峇冬加里'') என்பது மலேசியா, சிலாங்கூர் மாநிலத்தில் உள்ள ஒரு நகரம் ஆகும். இந்த நகரம் உலு சிலாங்கூர் மாவட்டத்தில் அமைந்து இருக்கிறது. 

பத்தாங்காலி நகரம் கோலாலம்பூரில் இருந்து 49 கி.மீ., தஞ்சோங் மாலிம் நகரில் இருந்து 37 கி.மீ. தொலைவில் அமைந்து உள்ளது. சிலாங்கூர் மாநிலத்தில் மிகப் பழமையான நகரங்களில் பத்தாங்காலி நகரமும் ஒன்றாகும்.

பொது

1948-ஆம் ஆண்டு மலாயா அவசரகாலத்தின் போது பொதுமக்களில் சிலர் சுட்டுக் கொல்லப்பட்டனர். அப்போதைய பிரித்தானிய இராணுவத்தினர் மீது குற்றம் சாட்டப்பட்டது. தங்களுக்கு நீதி கிடைக்க வேண்டும் என்று பாதிக்கப்பட்ட குடும்பத்தினர் போராடி வருகின்றனர்.

பத்தாங்காலி படுகொலை என்று அழைக்கப்படும் அந்த நிகழ்ச்சி, மலாயா வரலாற்றில் ஒரு கறும்புள்ளியாகும்

கெந்திங் மலை

மலேசியாவில் பெயர் பெற்ற கெந்திங் மலை எனப்படும் சுற்றுலா தளத்தின் நுழைவாயிலாகவும் பத்தாங்காலி விளங்குகின்றது. சூதாட்ட விடுதிகளுக்கும், பலவகை வணிக நோக்குடைய பூங்காவிற்கும், கெந்திங் மலை புகழ்பெற்றதாகும். பத்தாங்காலியின் புறநகர்ப் பகுதியில் புதிய நகரமைப்பான பண்டார் பாரு பத்தாங்காலி (லிகாமாஸ்) (ஆங்கிலம்: Ligamas) உருவாகி வருகிறது.

பத்தாங்காலி துரிதமாக வளர்ச்சி பெற்று வருகிறது. நகரின் சுற்று வட்டாரங்களில் பல புதிய நடுத்தர தொழிற்சாலைகள் தோற்றுவிக்கப் பட்டுள்ளன. வங்காள தேசம், மியான்மார், நேப்பாளம் போன்ற நாடுகளைச் சார்ந்த தொழிலாளர்கள், இந்தத் தொழிற்சாலைகளில் அதிக எண்ணிக்கையில் பணிபுரிந்து வருகின்றனர்.

பத்தாங்காலி தமிழ்ப்பள்ளி

கெந்திங் அடிவாரத்தில் அமைந்து இருக்கும் பத்தாங்காலி தமிழ்ப்பள்ளியில், 1956-ஆம் ஆண்டில் 25 மாணவர்கள் மட்டுமே கல்வி பயின்றனர். அந்தக் காலகட்டத்தில் பழனிச்சாமி என்பவர் அப்பள்ளியின் தலைமயாசிரியராக இருந்தார். 

1956-ஆம் ஆண்டு 2,500 ரிங்கிட் செலவில் புதிய கட்டடம் எழுப்பப் பட்டது. அதன்பின் கோலா குபு பாரு தோட்டத்தில் உள்ள மாணவர்களும் இப்பள்ளியில் சேர்ந்து பயின்றனர். 2012-ஆம் ஆண்டில் அந்த எண்ணிக்கை 345-ஆக உயர்ந்தது. இப்பள்ளியின் தலைமையாசிரியராக திருமதி.பெ.மஞ்சுளா பணியாற்றினார்.    

2020-ஆம் ஆன்டு புள்ளி விவரங்களின்படி இந்தப் பள்ளியில் 287 மாணவர்கள் பயில்கிறார்கள். 25 ஆசிரியர்கள் பணியாற்றுகிறார்கள்.

மேற்கோள்

வெளி இணைப்புகள்

மலேசிய நகரங்கள்
சிலாங்கூர் நகரங்கள்
நாகவல்லி சடங்கு

நாகவல்லி சடங்கு என்பது மாத்வ பிராமணர்கள்/தெலுங்கர்கள் செய்யும் திருமணத்தில் இடம்பெறும் சடங்கு ஆகும். 

இந்து சமய திருமணச் சடங்குகள்
ஒசூர் தொடருந்து நிலையம்

ஒசூர் தொடருந்து நிலையம் (Hosur railway station, நிலையக் குறியீடு:HSRA) இந்தியாவின், தமிழகத்தின், ஒசூர் மாநகரத்தில் உள்ள தொடருந்து நிலையம் ஆகும். இது இந்திய இரயில்வேயால் நிர்வகிக்கப்படும் 7 மண்டலங்களில் ஒன்றான தென்மேற்கு தொடருந்து மண்டலத்தின் அங்கமான பெங்களூர் மண்டலத்தின் ஒரு பகுதியாக விளங்குகிறது. சேலம் - பெங்களூரு பாதை 1913-இல் போடப்பட்டது, 1941-இல் இப்பாதை மூடப்பட்டது. மீண்டும் 28 ஆண்டுகள் கழித்து பெங்களூர் - சேலம் தொடர்வண்டி பாதை மீட்டர் கேஜ் பாதையாக போடப்பட்டு, போக்குவரத்து தொடங்கியது. 1996-இல் இப்பாதை அகலப்பாதையாக மேம்படுத்தப்பட்டது. 
இதன் பிறகு 2017-18 ஆண்டில் ஒசூர் -பெங்களுர், தருமபுரி இடையே மின்சார தொடருந்து இயக்குவதற்காக மின்மயமாக்கும் பணிகள் தொடங்கின. இந்தப் பணிகளில் ஒசூர் -பெங்களுர் வரையிலான மின்மயமாக்கப்பணிகள் 2020 ஆண்டின் இறுதியில் முழுமையடைந்தது. இதனையடுத்து 2020 திசம்பர் 6 அன்று ஒசூர் - பெங்களுர் பயணிகளுக்கான முதல் மின்சார தொடருந்து பயணம் தொடங்கியது.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் பெங்களூர் கோட்டத்தில் 15 நிலையங்கள் தேர்ந்தெடுக்கப்பட்டன, ஒசூர் தொடருந்து நிலையத்தை புதுப்பிக்கும் பணிக்கு 22.35 கோடி ரூபாய் ஒதுக்கப்பட்டுள்ளது.

வசதிகள் 
இந்த ரயில் நிலையத்தில் கீழ்கண்ட வசதிகள் உள்ளன.

 கணினிமயமாக்கப்பட்ட முன்பதிவு மையம்
 புத்தக விற்பனை நிலையம்
 ஐ. ஆர். சி. டி. சி தேனீரகம்
 ஆவின் பாலகம்
 பயணத் தேவைகள் அடங்கிய அங்காடி
 ரயில் இருப்பிடங்காட்டி/ ஓடும் நிலை அறியும் சேவை
 ஒலிபெருக்கி அறிவிப்பு சேவை

போக்குவரத்து 
இந்த ரயில் நிலையத்தில் நின்று செல்லும் தொடர்வண்டிகள் 

விரைவுத் தொடருந்து

பயணியர் தொடருந்து

சான்றுகள்

வெளிப்புற இணைப்புகள் 
 Hosur Indiarailinfo

கிருட்டிணகிரி மாவட்டத்திலுள்ள தொடருந்து நிலையங்கள்
பெங்களூர் தொடருந்து கோட்டம்
டோம் ஹார்பர்

டோம் ஹார்பர் () (பிறப்பு: 7 ஜனவரி 1980) இவர் ஒரு இங்கிலாந்து நாட்டு திரைப்பட இயக்குநர், ஒளிப்பதிவாளர், திரைக்கதையாசிரியர் மற்றும் தயாரிப்பாளர் ஆவார். இவர் த வுமன் இன் பிளாக்: ஏஞ்சல் ஒப் டெத் போன்ற திரைப்படங்களை இயக்கியுள்ளார்.

வெளி இணைப்புகள் 
 

1980 பிறப்புகள்
வாழும் நபர்கள்
திரைப்பட இயக்குநர்கள்
திரைப்பட ஒளிப்பதிவாளர்கள்
திரைப்படத் தயாரிப்பாளர்கள்
மைக்கேல் மண்

மைக்கேல் மண் () (பிறப்பு: பெப்ரவரி 5, 1943) இவர் ஒரு அமெரிக்க நாட்டுத் திரைப்பட இயக்குநர், திரைக்கதையாசிரியர் மற்றும் தயாரிப்பாளர் ஆவார். இவர் த ஏவியேட்டர், பிளாக்ஹட் போன்ற திரைப்படங்களை இயக்கியுள்ளார். இவர் பல தொலைக்காட்சி தொடர்களுக்கு திரைக்கதை எழுதியுள்ளார். என்பது குறிப்பிடத்தக்கது.

திரைப்படப் பட்டியல்

வெளி இணைப்புகள் 

Senses of Cinema: Great Directors Critical Database
Salon profile 
extensive Mann profile (in French) 
Sight & Sound – Mann's Top 10 All-Time Favorite Films
Literature on Michael Mann

1943 பிறப்புகள்
வாழும் நபர்கள்
திரைப்பட ஒளிப்பதிவாளர்கள்
திரைப்படத் தயாரிப்பாளர்கள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைப்பட இயக்குநர்கள்
அமெரிக்க தொலைக்காட்சி எழுத்தாளர்கள்
ரோப் கோஹன்

ரோப் கோஹன் () (பிறப்பு: மார்ச் 12, 1949) இவர் ஒரு அமெரிக்க நாட்டு திரைப்பட இயக்குநர், நடிகர், திரைக்கதையாசிரியர் மற்றும் தயாரிப்பாளர் ஆவார். இவர் தி பாய் நெக்ஸ்ட் டோர் போன்ற பல திரைப்படங்களை இயக்கியுள்ளார் மற்றும் இவர் 20க்கும் மேற்பட்ட திரைப்படங்களை தயாரித்துள்ளார்.

வெளி இணைப்புகள் 

1980 பிறப்புகள்
வாழும் நபர்கள்
திரைப்பட ஒளிப்பதிவாளர்கள்
திரைப்படத் தயாரிப்பாளர்கள்
அமெரிக்க நடிகர்கள்
அமெரிக்கர்கள்
1949 பிறப்புகள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைப்பட இயக்குநர்கள்
ஆர்வர்டு பல்கலைக்கழக முன்னாள் மாணவர்கள்
அமெரிக்க தொலைக்காட்சி எழுத்தாளர்கள்
சீமோன் வெஸ்ட்

சீமோன் வெஸ்ட் () இவர் ஒரு இங்கிலாந்து நாட்டுத் திரைப்பட இயக்குநர் மற்றும் தயாரிப்பாளர் ஆவார். இவர் வைல்ட் கார்ட் போன்ற திரைப்படங்களை இயக்கியுள்ளார்.

வெளி இணைப்புகள் 

1961 பிறப்புகள்
வாழும் நபர்கள்
திரைப்பட இயக்குநர்கள்
திரைப்படத் தயாரிப்பாளர்கள்
தி வச்சோவ்ஸ்கி (சகோதரர்கள்)

லானா வச்சோவ்ஸ்கி () (பிறப்பு: ஜூன் 21, 1965) ஆன்டி வச்சோவ்ஸ்கி () (பிறப்பு: திசம்பர் 29, 1967) இவர்கள்] ஒரு அமெரிக்க நாட்டு திரைப்பட இயக்குநர்கள், திரைக்கதையாசிரியர்கள், விளையாட்டு இயக்குநர்கள் மற்றும் தயாரிப்பாளர்கள் ஆவார்கள். இவர்கள் யூப்பிட்டர் அசென்டிங் போன்ற திரைப்படங்களை இயக்கியுள்ளார்கள்.

வெளி இணைப்புகள் 
 
 

1965 பிறப்புகள்
1967 பிறப்புகள்
வாழும் நபர்கள்
திரைப்பட இயக்குநர்கள்
திரைப்பட ஒளிப்பதிவாளர்கள்
திரைப்படத் தயாரிப்பாளர்கள்
அமெரிக்கர்கள்
அமெரிக்கத் திரைப்படத் தயாரிப்பாளர்கள்
இருபதாம் நூற்றாண்டு அமெரிக்க எழுத்தாளர்கள்
செர்ஜி போட்ரோவ்

செர்ஜி போட்ரோவ் () (பிறப்பு: 28 ஜூன் 1948) இவர் ஒரு திரைப்பட இயக்குநர், திரைக்கதையாசிரியர் மற்றும் தயாரிப்பாளர் ஆவார். இவர் செவன்த் சன் போன்ற திரைப்படங்களை இயக்கியுள்ளார்.

வெளி இணைப்புகள் 

 Culturebase  

1948 பிறப்புகள்
வாழும் நபர்கள்
திரைப்பட இயக்குநர்கள்
திரைப்பட ஒளிப்பதிவாளர்கள்
திரைப்படத் தயாரிப்பாளர்கள்
பத்தாங்காலி படுகொலைகள்

பத்தாங்காலி படுகொலைகள் (Batang Kali Massacre) என்பது மலேசியா, சிலாங்கூர், பத்தாங்காலியில், டிசம்பர் 12, 1948 ஆம் ஆண்டு பிரித்தானிய இராணுவத்தின் 7-ஆம் பிரிவு படையினரால் 24 பொது மக்கள் படுகொலை செய்யப்பட்ட நிகழ்வைக் குறிப்பதாகும். 

கொல்லப் பட்டவர்களில் அனைவரும் ஆண்களாவர். ஒரே ஒருவர் மட்டும் தப்பித்துக் கொண்டார். வியட்நாமில் ஒரு மை லாய் படுகொலை என்றால், மலேசியாவிலும் அது ஒரு மை லாய் படுகொலை என்று சொல்லப்படுகிறது.

சான்றுகள்

மலாயா அவசரகாலம்
மலேசியாவில் படுகொலைகள்
சிலாங்கூர்
1948 நிகழ்வுகள்
சூளகிரி

சூளகிரி (Shoolagiri) (கன்னடத்தில் ಶೂಲಗಿರಿ) தமிழ் நாட்டின் கிருட்டிணகிரி மாவட்டத்தில் உள்ள ஒரு ஊராகும். இது சூளகிரி வட்டம் மற்றும் சூளகிரி ஊராட்சி ஒன்றியத்தின் நிர்வாகத் தலைமையிடமாகவும் உள்ளது. சூளகிரி நகரம் முந்தைய சேலம் மாவட்டத்தில் ஒரு பகுதியாக இருந்தது.

சூளகிரி ஒன்றியத்தில் 42 கிராம ஊராட்சிகள் உள்ளன. ஏழாம் தேசிய நெடுஞ்சாலையில் அமைந்துள்ள சூளகிரி, ஓசூரிலிருந்து 25 கி.மீ., கிருஷ்ணகிரியிலிருந்து 27 கி.மீ. தொலைவிலும் உள்ளது.

பெயர்க் காரணம்
இவ்வூர் சூலகிரி என்ற மலையின் அடிவாரத்தில் அமைந்துள்ளது இம்மலை பார்ப்பதற்கு மூன்று முகடுகளுடன் திரிசூலம்போல் காணப்படுவதால் இப்பெயர் பெற்றது. இம்மலையின் பெயரே இவ்வூருக்கு பெயரானது ஆனால் சூளகிரி என்று பிழையாக எழுதப்பட்டுவருகிறது.

மக்கள் வகைபாடு 
2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 9,530 ஆகும். இதில் ஆறு வயதுக்கு உட்பட்ட குழந்தைகளின் எண்ணிக்கை 1,218 உள்ளது. இது கிராமத்தின் மக்கள் தொகையில் 12.78% ஆகும். கிராமத்தில் எழுத்தறிவு பெற்றவர்கள் விகிதம் 77.03% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

சிறப்புகள் 
கிருஷ்ணகிரி மாவட்டம் சூளகிரி வட்டாரம் அடர்ந்த வனப்பகுதியால் சூழப்பட்டுள்ளது. மக்கள் அதிகமாக விவசாயம் செய்து வருகின்றனர். தற்போது அதிக அளவில் கொத்தமல்லி, புதினா, முட்டைக்கோஸ், தக்காளி, கீரைவகைகள் பயிரிடப்படுகின்றன. இப்பகுதியில் விளையும் காய்கறிகள் அனைத்து மாநில, மற்றும் வெளிநாடுகளுக்கு ஏற்றுமதி செய்யப்படுகிறது.  அதிக வனப்பகுதி ஊர் என்பதால் அடிக்கடி யானைகள், மான்கள், காட்டுப்பன்றிகள் விவசாய நிலத்தில் சேதம் ஏற்படுத்தி வருகிறது. சூளகிரி அருகே காமராஜரால் கட்டப்பட்ட சூளகிரி - சின்னாறு அணை உள்ளது. அணையின் உபரி நீரில்  பல ஆயிரம் ஏக்கரில் விவசாயம் செய்யப்படுகிறது. மேலும் நிலத்தடி நீர்மட்டம் அதிக அளவில் உள்ளன.

மேலும் சூளகிரியில் பல கிரானைட் தொழிற்சாலைகளும், கல்குவாரிகளும் உள்ளன. சூளகிரியில்  தமிழ், கன்னடம், தெலுங்கு, உருது, ஆங்கிலம், இந்தி பேசும் பொதுமக்கள் வாழ்ந்து வருகின்றனர். தற்போது சூளகிரி ஒரு தாலுகாவாக உள்ளது. மேலும் கனமழை மற்றும் பருவ மழை பெய்யும் காலத்தில் அனைத்து இடங்களிலும் தண்ணீர் பெருக்கெடுத்து ஓடுகிறது. பல காட்டாறுகளும், ஊற்றுகளும் பெருக்கெடுத்து ஓடுவதைக் காண முடியும்.

பெருங்கற்காலச் சின்னங்கள் 
சூளகிரியின் வடக்குப்புற மலைப் பகுதியில் பெருங்கற்கால ஈமச் சின்னங்களான கல்வட்டங்கள்  சுமார் 25 உள்ளன.

ஊரில் உள்ள கோயில்கள் 
 காசி விஸ்வநாதசாமி கோயில்
 மலை முனீஸ்வரர் கோயில்
 ஆதிபராசக்தி கோயில்
 அமிர்த லிங்கேசுவரர் திருக்கோயில்
 பெருமாள் மலைக்கோயில்
 ஶ்ரீ ஐயப்பன் கோயில்

குறிப்புகள் 

கிருஷ்ணகிரி மாவட்டத்திலுள்ள கிராமங்கள்
சாம் டெய்லர்-வூட்

சமந்தா (சாம்) டெய்லர்-வூட் () (பிறப்பு: 4 மார்ச் 1967) இவர் ஒரு இங்கிலாந்து நாட்டுத் திரைப்பட இயக்குநர் ஆவார். இவர் பிப்டி சேட்ஸ் ஒப் கிரே போன்ற திரைப்படங்களை இயக்கியுள்ளார்.

வெளி இணைப்புகள் 
 
 White Cube bio page
 BBC Collective Sam Taylor-Wood video interview about her show Still Lives at Baltic, plus a gallery of images
 Sam Taylor-Wood on artnet
 David Video David Beckham Sleeping Video at Liverpool Walker Gallery

1967 பிறப்புகள்
வாழும் நபர்கள்
திரைப்பட இயக்குநர்கள்
ஸ்டீவ் பிங்க்

ஸ்டீவ் பிங்க் () (பிறப்பு: பெப்ரவரி 3, 1966) இவர் ஒரு அமெரிக்க நாட்டுத் திரைப்பட இயக்குநர், திரைக்கதையாசிரியர், நடிகர் மற்றும் தயாரிப்பாளர் ஆவார். இவர் ஹாட் டப் டைம் மெசின் 2 போன்ற திரைப்படங்களை இயக்கியுள்ளார். இவர் சில திரைப்படங்களில் நடித்துள்ளார் என்பது குறிப்பிடத்தக்கது.

வெளி இணைப்புகள் 

1966 பிறப்புகள்
வாழும் நபர்கள்
திரைப்பட ஒளிப்பதிவாளர்கள்
திரைப்படத் தயாரிப்பாளர்கள்
அமெரிக்கர்கள்
அமெரிக்க ஆண் திரைப்பட நடிகர்கள்
அமெரிக்கத் திரைப்பட இயக்குநர்கள்
நிக்கி கரோ

நீகி கரோ () இவர் ஒரு நியூசிலாந்து நாட்டுத் திரைப்பட இயக்குநர், திரைக்கதையாசிரியர் மற்றும் தயாரிப்பாளர் ஆவார். இவர் மெக்பார்லான்ட், அமெரிக்கா போன்ற பல திரைப்படங்களை இயக்கியுள்ளார்.

வெளி இணைப்புகள் 
 
 Biography and screenography of Niki Caro  on NZ On Screen

1967 பிறப்புகள்
வாழும் நபர்கள்
திரைப்பட இயக்குநர்கள்
திரைப்பட ஒளிப்பதிவாளர்கள்
திரைப்படத் தயாரிப்பாளர்கள்
நியூசிலாந்து மக்கள்
ஒலிவியர் மேகடோன்

ஒலிவியர் மேகடோன் () (பிறப்பு: 6 ஆகஸ்ட் 1965) ஒரு பிரான்ஸ் நாட்டு தயாரிப்பாளர், திரைக்கதையாசிரியர் மற்றும் இயக்குநர் ஆவார். இவர் டேகின் 2, டேகின் 3 போன்ற திரைப்படங்களை இயக்கியுள்ளார்.

மேற்கோள்கள்

வெளி இணைப்புகள்  
 

1965 பிறப்புகள்
வாழும் நபர்கள்
திரைப்படத் தயாரிப்பாளர்கள்
திரைப்பட இயக்குநர்கள்
அமெரிக்கத் திரைப்படத் தயாரிப்பாளர்கள்
கெவின் ஹார்ட்

கெவின் ஹார்ட் () (பிறப்பு: ஜூலை 6, 1979) ஒரு அமெரிக்க நாட்டு திரைப்பட நடிகர், நகைச்சுவையாளர், இயக்குநர், எழுத்தாளர் மற்றும் தயாரிப்பாளர் ஆவார். இவர் தி வெட்டிங் ரிங்கர் போன்ற பல திரைப்படங்களிலும் மற்றும் பல தொலைக்காட்சி தொடர்களிலும் நடித்துள்ளார்.

வெளி இணைப்புகள்  

1979 பிறப்புகள்
வாழும் நபர்கள்
அமெரிக்க ஆண் திரைப்பட நடிகர்கள்
தொலைக்காட்சி நடிகர்கள்
அமெரிக்க ஆண் தொலைக்காட்சி நடிகர்கள்
அமெரிக்கர்கள்
நகைச்சுவையாளர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க தொலைக்காட்சி எழுத்தாளர்கள்
கலே கியூகோ

கலே கியூகோ (Kaley Christine Cuoco-Sweeting, பிறப்பு: நவம்பர் 30, 1985) ஒரு அமெரிக்க நாட்டுத் திரைப்பட நடிகை ஆவார். இவர் ஹாப், தி வெட்டிங் ரிங்கர் போன்ற பல திரைப்படங்களிலும் மற்றும் பிரிசன் பிரேக், தி பிக் பேங் தியரி போன்ற பல தொலைக்காட்சித் தொடர்களிலும் நடித்துள்ளார்.

மேற்கோள்கள்

வெளி இணைப்புகள்  
 

1985 பிறப்புகள்
வாழும் நபர்கள்
அமெரிக்கத் திரைப்பட நடிகைகள்
அமெரிக்க தொலைக்காட்சி நடிகைகள்
21 ஆம் நூற்றாண்டு ஐக்கிய அமெரிக்க நடிகைகள்
கே. பாலபாரதி

கே. பாலபாரதி (K. Balabharathi) ஒரு இந்திய பெண் அரசியல்வாதியும், முன்னாள் தமிழ்நாடு சட்டமன்ற உறுப்பினரும் ஆவார். இவர் இந்திய பொதுவுடமைக் கட்சி (மார்க்சியம்) கட்சியின் சார்பாக 2006 முதல் 2016 வரை திண்டுக்கல் சட்டமன்ற உறுப்பினராகப் பணியாற்றினார். இவர் பி.எஸ்.சி., பட்டதாரி ஆவார்.

அரசியல் வாழ்க்கை 
கட்சியின் சட்டமன்றக்குழுத் தலைவராக இருந்தார். தற்போது கட்சியின் மாநிலக்குழு உறுப்பினராகவும் உள்ளார். அனைத்திந்திய ஜனநாயக மாதர் சங்கத்தின் மாநிலச் செயலாளராகவும் உள்ளார். தமிழ்நாடு மலைவாழ் மக்கள் சங்கத்தின் மாநிலத் துணைச் செயலாளராகவும், தமிழ்நாடு விவசாயிகள் சங்கத்தின் மாநிலக்குழு உறுப்பினராகவும் பணியாற்றுகிறார்.

பொது வாழ்க்கை 
பிரச்சனைகளுக்கான பல்வேறு போராட்டங்களில் ஈடுபட்டுள்ளார். கவிஞராகவும், எழுத்தாளராகவும் இருக்கிறார்.

சட்டமன்ற உறுப்பினர் 
2006, 2011 ஆம் ஆண்டுகளில் திண்டுக்கல் தொகுதியிலிருந்து தேர்ந்தெடுக்கப்பட்டார்.

மேற்கோள்கள்

உசாத்துணை 
 Govt. of Tamil Nadu 
 2006 Tamil Nadu Election Results, Election Commission of India

14 ஆவது தமிழ்நாடு சட்டமன்ற உறுப்பினர்கள்
வாழும் நபர்கள்
இந்திய மார்க்சியர்கள்
தமிழ்ப் பெண் அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
13 ஆவது தமிழ்நாடு சட்டமன்ற உறுப்பினர்கள்
தமிழக சட்டமன்ற பெண் உறுப்பினர்கள்
கொல்லம் டெக்னோபார்க்

கொல்லம் டெக்னோபார்க் என்பது கொல்லத்தில் உள்ள தகவல் தொழில்நுட்ப நிறுவனம் ஆகும். இதை கேரள அரசு நிறுவியது. இது திருவனந்தபுரத்தில் உள்ள டெக்னோபார்க்கின் துணை நிறுவனமாகும்.

இந்த நிறுவனத்தை 2011ஆம் ஆண்டில், அப்போதைய கேரள முதல்வரான வி.எஸ்.அச்சுதானந்தன் திறந்து வைத்தார். இது 44.46 ஏக்கர் பரப்பளவில் அமைந்துள்ளது.

சான்றுகள்
http://www.technoparklive.com/2011/02/kollam-technopark-started-its-operation.html
http://www.keralait.org/news.php?id=30
http://www.technopark.org/component/content/article/206 

கேரள அரசு
இந்தியத் தகவல் தொழில்நுட்ப நிறுவனங்கள்
கொல்லம் மாவட்டம்
கிரீடீஹ் மாவட்டம்

கிரீடீக் மாவட்டம், ஜார்க்கண்டின் மாவட்டங்களில் ஒன்று. இதன் தலைமையகம் கிரீடிக் என்னும் ஊரில் அமைந்துள்ளது.

உட்பிரிவுகள்
இது ஜார்க்கண்டின் சட்டமன்றத்துக்கு தன்வார், பகோதர், ஜமுவா, கண்டே, கிரீடீஸ், டும்ரி ஆகிய தொகுதிகளில் சேர்க்கப்பட்டுள்ளது.

இந்த மாவட்டம் கோடர்மா, கிரீடீஹ் ஆகிய மக்களவைத் தொகுதிகளின் எல்லைக்குள் உள்ளது.

போக்குவரத்து

சான்றுகள்

இணைப்புகள்
 மாவட்ட அரசின் தளம்

ஜார்க்கண்டின் மாவட்டங்கள்
சித்தர்கள் பட்டியல்

சித்தர்களின் பட்டியல்

பதினெண்சித்தர்கள் 
தமிழ் நாட்டில் இருந்த சித்தர்கள் பதினெட்டுப் பேர் (பதினெண்சித்தர்கள்) என்று கூறுவர். அவர்கள் வருமாறு;-

இதர சித்தர்கள்

சில சித்தர்களின் பிறந்த ஊர்ப்பெயர்கள் 
இப்பட்டியல் போகர் ஜனனசாகரம் என்ற போகரின் நூலிலிருந்து கொடுக்கப்பட்டது:

இவற்றையும் பார்க்க 
சித்தர்கள்

குறிப்புகள்

உசாத்துணை நூல்கள் 
 துரை இராஜாராம், திருமூலர் வாழ்வும் வாக்கும், நர்மதா பதிப்பகம்

 
சித்தரியல்
தமிழ் சமுதாயப் பட்டியல்கள்
பிலிப்பைன்-அமெரிக்கப் போர்

பிலிப்பைன்–அமெரிக்கப் போர் என்பது (பிலிப்பினோ/தகலாகு: Digmaang Pilipino-Amerikano) (1899–1902) ஐக்கிய அமெரிக்காவிற்கும் பிலிப்பினோ புரட்சியாளர்களுக்கும் இடையிலான ஆயுதமேந்திய முரண்பாடு ஆகும். 

1898 ஆம் ஆண்டு பாரிஸ் உடன்படிக்கையின் மூலம் எசுப்பானியா இத்தீவுகளை, 20 மில்லியன் அமெரிக்க டொலர்களுக்கு ஐக்கிய அமெரிக்காவிற்கு விட்டுக்கொடுத்தது. அப்போது புதிதாக முளைவிட்டுப் பெருகிச்சென்ற முதல் பிலிப்பைன்ஸ் குடியரசை அங்கீகரிக்க முடியாது என ஐக்கிய அமெரிக்கா அறிவித்தது. இதன் காரணமாகப் பிலிப்பைன்-அமெரிக்கப் போர் வெடித்ததுடன் முதலாவது குடியரசு தோற்கடிக்கப்பட்டுத் தீவுக்கூட்டமானது ஒரு தனிமைப்பட்ட அரசாங்கத்தின் கீழ் நிர்வகிக்கப்பட்டது.

மேற்கோள்கள்

உசாத்துணைகள் 
 
  Kenton J. Clymer states “The book provides the best account to date of the inner dynamics of the Filipino side of the war.”—Review: Not so Benevolent Assimilation: The Philippine–American War, Reviews in American History Vol. 11, No. 4 (Dec., 1983), pp. 547–52

பிரதான மூலங்கள் 

 The "Lodge Committee" (a.k.a. Philippine Investigating Committee) hearings and a great deal of documentation were published in three volumes (3000 pages) as S. Doc. 331, 57th Cong., 1st Session An abridged version of the oral testimony can be found in: American Imperialism and the Philippine Insurrection: Testimony Taken from Hearings on Affairs in the Philippine Islands before the Senate Committee on the Philippines—1902; edited by Henry F Graff; Publisher: Little, Brown; 1969. ASIN: B0006BYNI8
 Moorfield Storey and Julian Codman legal counsel for the Philippine Investigating Committee. (1902). Secretary Root's Record:"Marked Severities" in Philippine Warfare – Wikisource.
 Anthony Morris Leafdale Diary (copy), Special Collections Research Center, Swem Library, College of William and Mary. 1899-1911.

பிலிப்பைன்–அமெரிக்கப் போர்
விடுதலைப் போர்கள்
19 ஆம் நூற்றாண்டுப் போர்கள்
20 ஆம் நூற்றாண்டுப் போர்கள்
சாந்திபூர், ஒடிசா

சாந்திபூர் என்பது ஒடிசா மாநிலத்தின் பாலசோர் மாவட்டத்தில் அமைந்துள்ள நகரம். இது பாலேஸ்வர் ரயில் நிலையத்தில் இருந்து 16 கி.மீ தொலைவில் உள்ளது. இது கடற்கரையை ஒட்டிய நகரம் என்பதால் சுற்றுலாத் தலமாகவும் இருக்கிறது. இங்கு குதிரைலாட நண்டுகள் ஊர்ந்து செல்கின்றன.

போக்குவரத்து
இங்கிருந்து பாலேஸ்வருக்கு சென்று அங்கிருந்து ரயில் மூலமாகவும், தேசிய நெடுஞ்சாலையின் வழியாகவும் பிற முக்கிய நகரங்களுக்கு செல்லலாம்.

சான்றுகள்

ஒரிசா மாநிலத்திலுள்ள ஊர்களும் நகரங்களும்
பாலேஸ்வர் மாவட்டம்
ப. பெருமாள்

ப.பெருமாள் (P.Perumal, பிறப்பு: சூன் 2, 1954), திண்டுக்கல் மாவட்டத்தின் திருமலைராயபுரத்தில் பிறந்தவர். தஞ்சை சரசுவதி மகால் நூலகத்தில் 1980இல் பாதுகாப்பாளராகப் பணியைத் தொடங்கி, 2012 சூன் வரை பணியாற்றி பணி நிறைவு பெற்றார். தமிழகத்தில் நூலகப் பாதுகாப்பாளராகப் பணியாற்றிய முதல் நபர் இவர். 200க்கும் மேற்பட்ட கருத்தரங்குகளில் கலந்துகொண்டவர். நூலகம், சுவடிப் பாதுகாப்பு, ஓலைச்சுவடிப் பாதுகாப்பு,சரசுவதி மகால் நூலகத்தில் உள்ள அரிய நூல்கள் போன்ற பொருண்மைகளில் ஐம்பதுக்கும் மேற்பட்ட ஆய்வுக்கட்டுரைகளை எழுதியவர். தேசியச்சுவடிகள் பாதுகாப்புத் திட்டததின் கீழ் தமிழகத்தின் தென்மாவட்டத்திலுள்ள சுவடிகளைப் பாதுகாக்க ஒருங்கிணைப்பாளராகப் (2004-08) பணியாற்றியுள்ளார்.

முதுகலை, முனைவர்
 மதுரை பல்கலைக்கழகத்தில் முதுகலை அரசியல் (1982)
 மதுரை பல்கலைக்கழகத்தில் முதுகலை நூலகவியல் (1985)
 தமிழ்ப்பல்கலைக்கழகத்தில் முனைவர் பட்டம் (தலைப்பு : ஓலைச்சுவடி பாதுகாப்பு வரலாறு) (2007)

நூல்கள்/சுவடிப் பாதுகாப்பு பயிற்சி
கீழ்க்கண்ட நிறுவனங்களில் நூல்கள் மற்றும் சுவடிப்பாதுகாப்புப் பயிற்சியினை இந்தியாவிலும், வெளிநாட்டிலும் பெற்றுள்ளார்.
 அரசு அருங்காட்சியகம், சென்னை (10 நாள்கள்)
 ஆவணக் காப்பகம், சென்னை (10 நாள்கள்)
 தேசிய கலைப்பொருள்கள் பாதுகாப்பு மற்றும் ஆய்வு மையம், லக்னோ (ஆறு மாதங்கள்)
 அரசு அருங்காட்சியகம், ஒரிஸ்ஸா (15 நாள்கள்) 
 தேசிய ஆவணப்பாதுகாப்பகம், ஜப்பான் (மூன்று வாரங்கள்)
 ஜவஹர்லால் நேரு தகைமைத்திட்டத்தின்கீழ் விக்டோரியா ஆல்பர்ட் அருங்காட்சியகம் (45 நாள்கள்), பிரித்தானிய அருங்காட்சியகம் (15 நாள்கள்), வெல்கம் ஆய்வு மையம் (15 நாள்கள்) அதே காலகட்டத்தில் இலண்டன்  ஆக்ஸ்போர்டு கேம்பிரிட்ஜ், ஸ்காட்லாந்து நூலகங்களில் குறுகிய காலப் பயிற்சி

நூல்கள்
 கோயில் பொருள்கள் பாதுகாப்பு (முனைவர் வே.ஜெயராஜ் அவர்களுடன் இணைந்து), சரசுவதி மகால் நூலகம், தஞ்சாவூர், 1999
 பாதுகாப்பும் பயன்பாடும், பாரதி புத்தகாலயம், சென்னை, 2012
 சுவடிப்பாதுகாப்பு வரலாறு , கோவிலூர் மடாலயம், காரைக்குடி, 2012

வெளிநாடு
 நெதர்லாந்தில் உள்ள லெய்டன் பல்கலைக்கழகத்தில் நடைபெற்ற சுவடிகள் கருத்தரங்கில் தென்னிந்தியாவில் வடமொழிச்சுவடிகளின் தோற்றமும் வளர்ச்சியும் என்ற தலைப்பில் ஆய்வுக்கட்டுரை வாசிப்பு
 மலேசிய தமிழ்ச் சங்கத்தில் நடைபெற்ற எட்டாவது பட்டமளிப்பு விழாவின் சிறப்புப் பேச்சாளராகக் கலந்துகொண்டமை.
 ஜெர்மனியில் ஹாலேயில் உள்ள பிராங்கி பவுன்டேசனில் நடைபெற்ற கருத்தரங்கில் தமிழ் ஓலைச்சுவடிகள் பாதுகாப்பு பற்றிய கட்டுரை வாசிப்பு

பொறுப்புகள்
ஆலோசகர், ஆவணக்காப்பகம், ரமண ஆசிரமம், திருவண்ணாமலை
உறுப்பினர், இந்திய கலைப்பொருள் பாதுகாப்புக் கழகம்,, புதுதில்லி
 ஆலோசகர், நூலகம், பெரியார் மணியம்மை பல்கலைக்கழகம், வல்லம், தஞ்சாவூர்

வெளி இணைப்புகள்
 சுவடிப்பாதுகாப்பு
 நூலகம் வலைப்பூ
 Preserve Manuscripts, The Hindu, 17.9.2009 
 Leafing through the past, The Hindu, 9.10.2009
 தஞ்சை சரஸ்வதி மகால் நூலகமும் தமிழ்ச் சுவடிப் பதிப்புகளும், 22.4.2011  
 Lecture in under the auspices of Indian Cultural Heritage organised by Vivekananda Study Circle, IIT, மெட்ராஸ், Mar-Apr 2011
 கலாரசிகன், தினமணி, 5.8.2012
 PREVENTIVE CONSERSVATION OF PALM LEAF MANUSCRIPTS

1954 பிறப்புகள்
வாழும் நபர்கள்
தமிழ் நூலகவியலாளர்கள்
சிற்றூர், பாலக்காடு மாவட்டம்

சித்தூருடன் குழப்பிக் கொள்ளாதீர்.
சிற்றூர் என்ற தலைப்புடன் குழப்பிக் கொள்ளாதீர்.

சிற்றூர் அல்லது சிற்றூர்-தத்தமங்கலம் () என்பது இந்தியாவின் கேரளா மாநிலம், பாலக்காடு மாவட்டத்தில் அமைந்துள்ள ஒரு நகரம் மற்றும் நகராட்சி ஆகும். இந்த நகரம் சிற்றூர் வட்டத்தின் தலைமையகமாக உள்ளது. மேலும் தற்போதைய சட்டமன்ற உறுப்பினராக கே. அச்சுதன் உள்ளார்.

மக்கள் வகைப்பாடு 
இந்தியா 2011 ஆம் ஆண்டு மக்கள் தொகை கணக்கெடுப்பின்படி 32,298 மக்கள் இங்கு வசிக்கின்றார்கள். இவர்களில் 15,665 ஆண்கள், 16,633 பெண்கள் ஆவார்கள். சிற்றூர்-தத்தமங்கலம் நகராட்சி மக்களின் சராசரி கல்வியறிவு 89.73% ஆகும், இதில் ஆண்களின் கல்வியறிவு 93.83%,  பெண்களின் கல்வியறிவு 85.90% ஆகும். இது கேரள மாநில சராசரி கல்வியறிவான 94.00% விட
குறைவாகும். சிற்றூர்-தத்தமங்கலம் நகராட்சி மக்கள் தொகையில் 2871 பேர் ஆறு வயதுக்குட்பட்டோர் ஆவார்கள்.

முக்கிய நபர்கள் 
பி. லீலா - (இந்திய பாடகர்)
ம. சு. விசுவநாதன் - (இசையமைப்பாளர்)
விதுபாலா - (நடிகர்)
ரகுவரன் - (நடிகர்)
எம். சுகுமாரன் - (எழுத்தாளர்)

மேற்கோள்கள்

வெளியிணைப்புகள் 

கேரள மாநிலத்திலுள்ள ஊர்களும் நகரங்களும்
பாலக்காடு மாவட்டத்தில் உள்ள ஊர்களும் நகரங்களும்